Una de les accions sorpresa de Tsunami Democràtic aquest dilluns com a resposta a la sentència del procés, ha estat la difusió d'un comunicat llegit per Pep Guardiola.

El comunicat, que ha estat difós conjuntament per TV3, la BBC i France Press, és una petició de suport a la comunitat internacional, que assegura que la lluita pacífica no s'aturarà fins que es respecti el dret a l'autodeterminació i demana al govern espanyol que s'assegui a dialogar.

El missatge es dirigeix, sobretot, a les societats civils d'arreu del món perquè pressionin als seus governs per trobar solucions polítiques i democràtiques.

Pep Guardiola: Això és inacceptable en l'Europa del segle XXI. Espanya està vivint una deriva autoritària en la qual una llei antiterrorista es fa servir per perseguir els dissidents i en què inclús els artistes són perseguits per exercir la llibertat d'expressió. Fem una crida a la comunitat internacional perquè es posicioni clarament a favor de la resolució d'aquest conflicte sobre la base del diàleg i el respecte. Ho repetim. Només hi ha un camí: asseure's i parlar."